Xerawlu leen ma sadd fii baati wolof - miy sunu làkki maam ya déggatuñ ko faf Ngirag ne sun jamono lañ xéy mbaanig - jànqe ko yaawur te rañaane kàcc nag Te xéy ma ñépp këmm mbaa jupp la dal - ña jànq it seen diñe gaay seen wéttal Gaa ya rañaan war ca galéemi fande ya - te xét fétal ca ñall yuy gòlliku ya Ba génn kéewu dànna mom ëwoon na leen - ni dédd def xaloobi gaynde sange leen Jéggi dayoom gu weesu lef moo ma ëlëm - ma rët ba tax ma bëgg a dëflu cig woyam Ngir dekkalaat ko koomu alkandeem ma wér - te suuxataat reen ya ba meññatam ma ñor ñu raas ko, fuuyu ko te ràcc, def cifaay - yoor ca di fas dumóoyu lépp lëf lu aay jafal la giim te taal ko ngënji muy bërëx - di lekk sun liw bi ba kenn dootu lox ñu naan ci dex gi bàyyi tèpp-tèpp yi - ak dèq yeek ñunux yi, xunn-xunn yi dëtëm ba màndi raggu bokkul ak di ñéer - ci lol dafay guusali put di yokku tér masëy-bandaŋ wa wenn dooñ la tooyalul - waame wa mooy tooyali tool te koy ñoral ba tax ma fëx àkki wolof ya jiitu woon - muy waxi sun maam ya dem ak ñii fi ne woon waxiin ya laa jëlaat, fasoo ñu delsiwaat - te ñooy wolof yu wér ya, nar ñu dèkkiwaat tudde ko mottaliy mebët yu’ñ sémb - ci dekkalaat baati wolof yuy démb